title: "Seenegal"
text: "Seenegal [\u02c8se\u02d0negal], amtelk Republiik Seenegal (\u00fc\u00fcb Fraans\u00f6\u00f6sk: S\u00e9n\u00e9gal [sene\u02c8gal] an R\u00e9publique du S\u00e9n\u00e9gal) as en stoot uun a waast faan Aafrika. Uun a nuurd leit Mauretaanien, uun a uast Maali, uun a s\u00fc\u00fcduast Guinea an uun a s\u00fc\u00fcdwaast Guinea-Bissau. Seenegal slot uk Gambia am. At lun hee 13.508.715 lidj (2016). At hoodsteed as Dakar.\n\nGeografii\n\nGeograafisk Laag \nAt lun dialt grensen m\u00e4 fiiw lunen. Det lingst grens (813 km) faan Seenegal, wat loongs de Seenegal Struum leit, wurt m\u00e4 Mauretaanien diald. Det kurtst grens (330 km) wurt m\u00e4 Guinea diald. At lun dialt uk en 419 km lung grens m\u00e4 Maali an en 338 km lung m\u00e4 Guinea-Bissau. Det grens m\u00e4 Gambia, en lun, wat amanbi en enklaawe banen Seenegal as, as 740 km lung.\n\nDe waastermiast ponkt uun Aafrika, Cap Vert, leit uun a waast faan uun Seenegal, nai bi Dakar.\n\nStruumer\nStruumer uun Seenegal san: de Seenegal Struum (wat at grens m\u00e4 Mauretaanien bildet), de Saloum Struum (h\u00f6g hood uun det Tambacounda Regiuun leit an troch a maden faan't lun leept), de Gambia Struum (wat at grens twesken d\u00f6n Tambacounda an Kolda Regiuunen bildet an iin uun Gambia leept), de Geba Struum an de Casamance Struum (wat troch a s\u00fc\u00fcd faan't lun leept).\n\nIndialing faan Ferwalting\nSeenegal hee fjauertanj regiuunen.\n\nBef\u00f6lkring\n\nSpriiken\nSeenegal as en lun faan f\u00f6l spriiken. Fraans\u00f6\u00f6sk as det amtelk spriik faan't lun. At spriik wurd uun det koloniaaltidj iinfeerd. Wolof as at mamenspriik faan amanbi 50% faan a bef\u00f6lkring an at ferkiarspriik faan at miast faan a lidj uun't lun. Det as ian faan a natschunaalspriiken faan Seenegal. \u00d6ler natschunaalspriiken san:\n\n Balanta-Ganja\n Hassaniyya-Araabsk\n Diola\n Mandinka \n Mandjak\n Mankanja\n Noon\n Fulfulde\n Seereer-Siin\n Soninke\n\nHistoore\n\n\u00dc\u00fcs kolonii\nD\u00f6n Fraansuusen lai 1659 at siidlung faan Saint-Louis \u00fc\u00fcb en eilun nai bi de nuurdwaasteeg gr\u00fcnj. A feestlun kaam man bluat uun det naist heleft faan det 19. juarhunert oner h\u00f6r kontrol. 1895 wurd at kolonii dial faan det Fraans\u00f6\u00f6sk Waast-Aafrika F\u00f6deratschuun. Seenegal wiar faan 1959 tu 1960 tup m\u00e4 Maali dial faan det Maali F\u00f6deratschuun uun det Fraans\u00f6\u00f6sk Komuniteet.\n\nSuwereniteet\n20 August 1960 wurd at lun suwereen. L\u00e9opold S\u00e9dar Senghor wiar de iarst president ap tu 1981.\n\nPolitiik\nSeenegal as en republiik. A president faan't lun sant 2012 as Macky Sall.\n\nWiartskap\nAt weering faan't lun as de waastaafrikoons CFA-Franc, wat faan det Waastaafrikoons Sentraalbeenk \u00fctjbroocht wurt.\n\nKwelen\n\nSeenegal"